আজ ২৩ জানুয়ারী ২০১৮ইং মঙ্গলবার বেলা ২.০০ টায় বাংলাদেশ আওয়ামী যুবলীগ সিলেট জেলা ও মহানগর শাখার উদ্যোগে রাষ্ট্রনায়ক শেখ হাসিনার সিলেট আলীয়া মাদ্রাসা মাঠের জনসভা সফল করার লক্ষে সিলেট বিভাগীয় প্রতিনিধি সভা অনুষ্ঠিত হয়। সিলেট বিভাগীয় প্রতিনিধি সভায় প্রধান অতিথি যুবলীগ চেয়ারম্যান মোহাম্মদ ওমর ফারুক চৌধুরী বলেন- বাংলাদেশ আওয়ামী যুবলীগ দেশ ও জাতির কল্যানে কাজ করে। দেশ ও জাতিকে এগিয়ে নিতে যুবলীগ অগ্রণী ভূমিকা পালন করে আসছে। যুবলীগের রাজনীতির দৃষ্টান্ত রেখে যুবসমাজকে সকল ধরনের অপরাধ কর্মকান্ড থেকে বিরত রাখতে সক্ষম হয়েছে। দেশকে এগিয়ে নিতে যুবসমাজের ভূমিকা অপরিসীম। দেশের যুবসমাজ সুসংগঠিত হলে রাষ্ট্র বিকশিত হয় বলে তিনি মন্তব্য করেন।